റൗട്ടര്‍ - വിക്കിപീഡിയ

# റൗട്ടര്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കുറുക്കുവഴി(?)

സിസ്കോ 1800 റൗട്ടര്‍

വ്യത്യസ്ത കംപ്യൂട്ടര്‍ ശൃംഖലകളെ (Computer Networks) തമ്മില്‍ ബന്ധിപ്പിക്കാന്‍ ഉപയോഗിക്കുന്ന ഉപകരണമാണ്‌ റൗട്ടര്‍. രണ്ട് നെറ്റ്വര്‍ക്കുകള്‍ക്കിടയിലൂടെ ഡേറ്റയ്ക്ക് സഞ്ചരിക്കാന്‍ സാധിക്കുന്ന ഒന്നിലധികം പാതകളില്‍ നിന്ന് ഏറ്റവും എളുപ്പത്തിലുള്ള വഴി നിര്‍ണ്ണയിക്കുക എന്നതും റൗട്ടറിന്റെ ചുമതയാണ്‌. ഉദാഹരണത്തിന് പ്രാദേശിക കംപ്യൂട്ടര്‍ ശൃംഖലയും(LAN) ഇന്റര്‍‌നെറ്റ് പോലെയുള്ള വിശാല കംപ്യൂട്ടര്‍ ശൃംഖലയും(WAN) തമ്മില്‍ ബന്ധിപ്പിക്കാന്‍ റൗട്ടര്‍ ഉപയോഗിക്കുന്നു. വയര്‍ലെസ്സ് റൗട്ടറുകളും വയേര്‍ഡ് റൗട്ടറുകളും ലഭ്യമാണ്.

## [തിരുത്തുക] പ്രവര്‍ത്തനം

രണ്ട് കംപ്യൂട്ടര്‍ ശൃംഖലകളെ പരസ്പരം ബന്ധിപ്പിക്കുന്നതിനുള്ള ഉപകരണമാണ് റൗട്ടര്‍. പലതരത്തിലുള്ള റൗട്ടറുകള്‍ ഇന്ന് ലഭ്യമാണ്. പ്രായോഗികമായി റൗട്ടര്‍ ഒരു കംപ്യൂട്ടര്‍ തന്നെയാണ്. ഇന്‍പുട്ട്-ഔട്ട്പുട്ട് ഉപകരണങ്ങളില്ലാതെ ഒരു പ്രത്യേക കാര്യം നിര്‍‌വഹിക്കുന്നതിനായി ക്രമീകരിച്ചിരിക്കുന്ന കമ്പ്യൂട്ടര്‍. റൗട്ടിങ്ങിനു വേണ്ടി സജ്ജമാക്കിയിരിക്കുന്ന സോഫ്റ്റ്വെയറും ഹാര്‍ഡ്‌വെയറും ചേര്‍ന്ന ഒരു കംപ്യൂട്ടറാണ് റൗട്ടര്‍ എന്നും വേണമെങ്കില്‍ പറയാം. ഓപറേറ്റിങ് സിസ്റ്റം, മെമ്മറി (RAM), എന്‍.വി. റാം (NVRAM), ഫ്ലാഷ് മെമ്മറി (flash memory) ഒന്നോ അതില്‍ക്കൂടുതലോ പ്രോസസറുകള്‍ തുടങ്ങിയവയാണ് ഒരു റൗട്ടറിന്റെ പ്രധാന ഘടകങ്ങള്‍. സിസ്കോയുടെ ഐ.ഒ.എസ്. (IOS), ജൂണിപര്‍ നെറ്റ്വര്‍ക്സിന്റെ ജുണ്‍ ഒ.എസ്. (JunOS) എക്സ്ട്രീം നെറ്റ്വര്‍ക്സിന്റെ എക്സ് ഒ.എസ്. (XOS) തുടങ്ങിയവയാണ് പ്രധാന റൗട്ടര്‍ ഓപറേറ്റിങ് സിസ്റ്റങ്ങള്‍. എക്സ്.ഒ.ആര്‍.പി. (XORP), ക്വാഗ്ഗാ (Quagga‌) തുടങ്ങിയ സോഫ്റ്റ്വെയറുകള്‍ വിന്യസിച്ചിട്ടുള്ള കംപ്യൂട്ടറുകള്‍ക്കും റൗട്ടറുകളായി പ്രവര്‍ത്തിക്കാന്‍ സാധിക്കും

നിയന്ത്രണ തലം (Control Plane), പ്രസരണ തലം (Forwarding Plane) എന്നീ രണ്ട് തലങ്ങളിലാണ് റൗട്ടറുകള്‍ പ്രവര്‍ത്തിക്കുന്നത്. നിയന്ത്രണ തലത്തില്‍ ലഭിച്ച ഡേറ്റ പാക്കറ്റുകള്‍ അവയുടെ നിര്‍ദിഷ്ട ലക്ഷ്യത്തില്‍ എത്തിക്കുന്നതിനുള്ള പ്രവര്‍ത്തനങ്ങള്‍ നടക്കുന്നു. അതുപോലെ തന്നെ പ്രസരണ തലത്തില്‍ ഒരു ശൃംഖലയില്‍ നിന്ന് ലഭിച്ച ഡേറ്റ വേറൊരു ശൃംഖലയിലേക്ക് അയക്കുന്നതിനുള്ള പ്രവര്‍ത്തനങ്ങള്‍ നടക്കുന്നു.

## [തിരുത്തുക] റൗട്ടിങ് ഉദാഹരണം

റൗട്ടറിനെ കുറിച്ച് മനസിലാകാന്‍ ഒരു ചെറിയ ഉദാഹരണം ഇവിടെ കൊടുത്തിരിക്കുന്നു. കേരളത്തിലെ വീട്ടില്‍ ഇരുന്നുകൊണ്ട് നിങ്ങള്‍ ഒരു വെബ് സൈറ്റ് സന്ദര്‍ശിക്കുകയാണ്. ഈ വെബ് സൈറ്റിന്റെ സെര്‍വര്‍ അമേരിക്കയിലാണെന്ന് കരുതുക. ആ സെര്‍വറില്‍ നിന്ന് നിങ്ങളുടെ കംപ്യൂട്ടറിലേക്ക് ഡേറ്റ എത്തിച്ചേരുന്നത് ഇതിനിടയിലെ ഓരോ നെറ്റ്വര്‍ക്കിലെയും പ്രധാനപ്പെട്ട റൂ‍ട്ടറുകളില്‍ക്കൂടി മാത്രം സഞ്ചരിച്ചാണ്. അതായത് സെര്‍വറില്‍ നിന്ന് നിങ്ങളുടെ കംപ്യൂട്ടറിലേക്ക് ഒരു ഡേറ്റ പാക്കറ്റ് പോരാന്‍ തുടങ്ങിയന്നു കരുതുക. ആദ്യം ആ ഡേറ്റ പാക്കറ്റ് ആ സെര്‍വര്‍ സ്ഥിതിചെയ്യുന്ന ചെറിയ നെറ്റ്വര്‍ക്കിന്റെ റൗട്ടറിലെത്തുന്നു. റൗട്ടര്‍ ഡേറ്റ പാക്കറ്റ് ഏത് അഡ്രസിലേക്കാണ് പോകുന്നതെന്ന് നോക്കും എന്നിട്ട് ആ അഡ്രസ് റൗട്ടിങ് ടേബിളില്‍(routing tables) തിരയും. ഈ അഡ്രസിലേക്ക് പോകേണ്ട ഡേറ്റപാക്കറ്റ് ഇനി ഏത് റൗട്ടറിലേക്കാണ് അയക്കേണ്ടതെന്ന് റൗട്ടിങ് ടേബിളില്‍ നിന്ന് റൗട്ടറിന് മനസിലാക്കാന്‍ സാധിക്കും. ഇങ്ങനെ പല റൗട്ടറുകളില്‍ക്കൂടിസഞ്ചരിച്ചാണ് ഒരു ഡേറ്റപാക്കറ്റ് ലക്ഷ്യസ്ഥാനത്തെത്തുന്നത്. ഇടയിലെ ഈ റൗട്ടറുകള്‍ കണ്ടുപിടിക്കാന്‍ ഒരു എളുപ്പമാര്‍ഗമുണ്ട് അതാണ് ട്രേസ്റൗട്ട്(traceroute) നിര്‍ദ്ദേശം.

## [തിരുത്തുക] നിയന്ത്രണ തലം

ഡൈനമിക് റൗട്ടിങിനായി ക്രമീകരിച്ചിരിക്കുന്ന റൗട്ടറുകളില്‍ നിയന്ത്രണ തലത്തിലെ പ്രവര്‍ത്തനങ്ങള്‍ റൗട്ടിങ് ടേബിള്‍ ഉണ്ടാകുന്നതിന് കാരണമാകുന്നു. പ്രാദേശിക കംപ്യൂട്ടര്‍ ശൃംഖലയുടെ ഘടന മനസിലാക്കുന്നതിലൂടെയും അടുത്തുള്ള മറ്റ് റൗട്ടറുകളുമായി ആശയവിനിമയം നടത്തുന്നതിലൂടെയും മറ്റുമാണ് റൗട്ടിങ് ടേബിള്‍ നിര്‍മ്മിക്കപ്പെടുന്നത്. നെറ്റ്വര്‍ക്കിനെ കുറിച്ചുള്ള പ്രധാനപ്പെട്ട കാര്യങ്ങള്‍ ഉള്‍ക്കൊള്ളുന്ന ഒന്നാണ് റൗട്ടിങ് ടേബിള്‍. റൗട്ടിങ് ടേബിളില്‍ അടുത്തുള്ള പ്രധാനപ്പെട്ട റൗട്ടറുകള്‍, അവയുമായി ബന്ധപ്പെട്ട റൗട്ടിങ് ശൃംഖലകള്‍ തുടങ്ങിയവ ഉണ്ടായിരിക്കും.

സ്റ്റാറ്റിക് റൗട്ടിങിന്‌ തയ്യാറാക്കിയിരിക്കുന്ന റൗട്ടറുകളിലെ റൗട്ടിങ് ടേബിള്‍ നേരത്തേ കൂട്ടി നല്‍കുകയാണ് ചെയ്യുക. എന്നാല്‍ ഡൈനമിക് റൗട്ടിങിനു തയാറാക്കിയിരിക്കുന്ന റൗട്ടറുകളിലെ റൗട്ടിങ് ടേബിള്‍ പ്രവര്‍ത്തനത്തിനനുസരിച്ച് മാറിക്കൊണ്ടിരിക്കും.

## [തിരുത്തുക] പ്രസരണ തലം

ഇന്റര്‍നെറ്റ് പ്രോട്ടോകോള്‍ അനുസരിച്ചുള്ള ഡേറ്റ പാക്കറ്റുകളുടെ പ്രസരണത്തിന് റൗട്ടറുകള്‍ ഒട്ടൊന്നുമല്ല സഹായിച്ചത്. ഓരോ പാക്കറ്റുകളിലും ശേഖരിച്ചു വയ്ക്കേണ്ട ഡേറ്റയുടെ സഞ്ചാരപഥത്തെ കുറിച്ചുള്ള ചില വിവരങ്ങളുണ്ട്. റൗട്ടറുകള്‍ വന്നതോടെ ഈ വിവരങ്ങളുടെ അളവ് കുറഞ്ഞു. പ്രസരിപ്പിച്ച ഡേറ്റ പാക്കറ്റുകളെ കുറിച്ച് ഒരു വിവരവും റൗട്ടര്‍ രേഖപ്പെടുത്തിവയ്ക്കാറില്ല. പക്ഷേ തകരാറ് സംഭവിച്ച പാക്കറ്റുകളെ കുറിച്ചും നഷ്ടപ്പെട്ടുപോയ ഡേറ്റ പാക്കറ്റുകളെ കുറിച്ചും വിവരങ്ങള്‍ സൂക്ഷിക്കാറുണ്ട്.

## [തിരുത്തുക] പല തരം റൗട്ടറുകള്‍

വ്യവസായ സ്ഥാപനങ്ങള്‍ക്കുള്ളിലെ നെറ്റ്വര്‍ക്കുകള്‍ തമ്മില്‍ ബന്ധിപ്പിക്കുന്നതിനായും, രണ്ട് വ്യവസായ സ്ഥാപനങ്ങളിലെ നെറ്റ്വര്‍ക്കുകള്‍ തമ്മില്‍ ബന്ധിപ്പിക്കുന്നതിനായും, ഇന്റര്‍നെറ്റുമായി ബന്ധിപ്പിക്കുന്നതിനും മറ്റും റൗട്ടറുകള്‍ ഉപയോഗിക്കാറുണ്ട്. വലിയ റൗട്ടറുകള്‍ സാധാരണ വലിയ നെറ്റ്വര്‍ക്കുകള്‍ തമ്മില്‍ ബന്ധിപ്പിക്കുന്നതിനായാണ് ഉപയോഗിക്കുന്നത്. സിസ്കോയുടെ 7600 സീരിസില്‍ പെട്ട റൗട്ടറുകള്‍, ജൂണിപ്പര്‍ T1600, സിസ്കോ സി.ആര്‍.എസ് 1 തുടങ്ങിയവ ഈ വിഭാഗത്തില്‍ പെട്ടതാണ്. ചെറിയ ഓഫീസുകള്‍ക്കുവേണ്ടിയാണ് ചെറിയ റൗട്ടറുകള്‍ ഉപയോഗിക്കുന്നത്. ലിങ്ക്സിസ് befsr41 പോലുള്ളവ ഈ വിഭാഗത്തിലുള്ളവയാണ്‌.

## [തിരുത്തുക] ചരിത്രം

ഐ.എം.പി. (Interface Message Processor) അണ് ആദ്യമാ‍യി റൗട്ടറായി പ്രവര്‍ത്തിച്ച ഉപകരണം. ആദ്യത്തെ ഐ.എം.പി. 1969 ഓഗസ്റ്റ് 30 ന് യു.സി.എല്‍.എ.(UCLA) യില്‍ സ്ഥാപിച്ചു. അര്‍പാനെറ്റിനു വേണ്ടിയായിരുന്നു ഇത് നിര്‍മിച്ചത്. റൗട്ടറുകളും ഐ.എം.പി.കളുമാണ് ഇന്നത്തെ ഇന്റര്‍നെറ്റിനെ സാധ്യമാക്കിയത്.

പല പ്രോട്ടോകോളുകളും ഉപയോഗിക്കാന്‍ സാധിക്കുന്ന ആദ്യത്തെ റൗട്ടര്‍ സ്റ്റാന്‍സ്‌ഫോര്‍ഡ് യൂണിവേഴ്സിറ്റിയിലാണ് നിര്‍മിച്ചത്. 1980-ല്‍ യൂണിവേഴ്സിറ്റിയിലെ ഒരു സ്റ്റാഫ് റിസേര്‍ച്ചറായ വില്ല്യം യീഗറായിരുന്നു ഇതിന്റെ നിര്‍മാതാവ്. ഇന്ന് എല്ലാ നെറ്റ്വര്‍ക്കുകളിലും ഐ.പി. (IP) ഉപയോഗിക്കുന്നതിനാല്‍ ഇത്തരം റൗട്ടറുകളുടെ ആവശ്യം ഇല്ലാതായിട്ടുണ്ട്. ഇന്ന് ഐ.പി. വേര്‍ഷന്‍ 6 (IPv6) ഉം ഐ.പി. വേര്‍ഷന്‍ 4 (IPv4) ഉം ഒരേ സമയം ഉപയോഗിക്കുന്ന റൗട്ടറുകളെ മള്‍ട്ടിപ്രോട്ടോകോള്‍ റൗട്ടറുകളെന്ന് വിളിക്കാമെങ്കിലും അത് അത്ര അര്‍ത്ഥവത്തല്ല. ആപ്പിള്‍ ടോക്ക് (AppleTalk), ഡി.ഇ.സി. നെറ്റ് (DECnet), ക്സീറോക്സ് (Xerox), [ഐ.പി.]] (IP) തുടങ്ങിയ പ്രോട്ടോകോളുകളിലെല്ലാം ഒരേ സമയം പ്രവര്‍ത്തിക്കാന്‍ സാധിക്കുന്നവയാണ് യഥാര്‍ത്ഥ മള്‍ട്ടിപ്രോട്ടോകോള്‍ റൗട്ടറുകള്‍.

## [തിരുത്തുക] പുറത്തേക്കുള്ള കണ്ണികള്‍

- റൗട്ടിങ്ങിന്റെ അനിമേഷന്‍
- സിസ്കോ

സിസ്കോയുടെ CRS-1 കാരിയര്‍ റൗട്ടിങ് സംവിധാനം | മെട്രോ ഇഥര്‍നെറ്റ് റൗട്ടിങ് സ്വിച്ച് 8600 | ലിങ്ക്സിസ് befsr41 ഡി.എസ്.എല്‍ റൗട്ടര്‍

Retrieved from "http://ml.wikipedia.org../../../%E0%B4%B1/%E0%B5%97/%E0%B4%9F/%E0%B4%B1%E0%B5%97%E0%B4%9F%E0%B5%8D%E0%B4%9F%E0%B4%B0%E0%B5%8D%E2%80%8D.html"

സൂചിക: കമ്പ്യൂട്ടര്‍ ശൃംഖല

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English
- العربية
- Bân-lâm-gú
- Brezhoneg
- Bosanski
- Български
- Català
- Česky
- Dansk
- Deutsch
- Ελληνικά
- Español
- Esperanto
- Euskara
- فارسی
- Français
- Galego
- Hrvatski
- Bahasa Indonesia
- Italiano
- עברית
- Lietuvių
- Magyar
- Nederlands
- 日本語
- ‪Norsk (bokmål)‬
- ‪Norsk (nynorsk)‬
- Polski
- Português
- Română
- Русский
- Slovenčina
- Slovenščina
- Suomi
- Svenska
- ไทย
- Tiếng Việt
- Türkçe
- Українська
- اردو
- ייִדיש
- 中文